Andijonda 68 yoshli erkak do‘sti bilan janjallashib, uni pichoqlab o‘ldirdi

Andijon viloyatining Izboskan tumanida 68 yoshli fuqaro do‘sti bilan janjallashib qolib, uni xo‘jalik pichog‘i bilan o‘ldirib qo‘ydi. Bu haqda tuman hokimligi axborot xizmatiga tayanib “Daryo” muxbiri xabar berdi.
Ta’kidlanishicha, 2021-yilning 24-mart kuni soat 15:00 da Izboskan tumani Poytug‘ shahrida joylashgan hammomlarning birida Alisher Navoiy nomidagi mahallada istiqomat qilgan 68 yoshli fuqaro A.B. do‘sti A.G‘. bilan o‘zaro janjallashib qolgan.
Janjal vaqtida A.B. do‘sti A.G‘.ni qattiq haqorat qilib, so‘kib yuborgan. A.G‘.ning bundan jahli chiqib, yonida bo‘lgan xo‘jalik pichog‘i bilan A.B.ning qorin qismiga bir marotaba urib, tan jarohati yetkazgan.
Shu kunning o‘zida A.B. Izboskan tuman shifoxonasining jonlantirish bo‘limiga olib kelingan. Biroq ko‘rsatilgan tibbiy muolajalarga qaramasdan fuqaro A.B. shifoxonada vafot etgan.
Mazkur holat yuzasidan Izboskan tuman IIB tergov bo‘limi tomonidan Jinoyat kodeksining 104-moddasi 3-qismi (qasddan badanga og‘ir shikast yetkazish) bilan jinoyat ishi qo‘zg‘atilib, 68 yoshli otaxonga nisbatan qamoqqa olish ehtiyot chorasi qo‘llanilgan.